জারাগোজা
জারাগোজা (/zærəˈɡoʊzəˌsærəˈɡoʊsəˌθærəˈɡoʊθə/, স্পেনীয়: [θaɾaˈɣoθa]; অন্য নাম সারাগোস্সা /ˌsærəˈɡɒsə/ ইংরেজিতে) হলো স্পেনের জারাগোজা প্রদেশ এবং আরাগন এলাকার রাজধানী শহর। এটি ইব্রো নদী এবং এর উপনদী হুর্ভা এবং গ্যালেগো দ্বারা বেষ্টিত আরাগন এবং ইব্রো অববাহিকার প্রায় মধ্যস্থলে অবস্থিত। ২০১০ সালের হিসাব অনুসারে ১,০৬২.৬৪ বর্গকিলোমিটার (৪১০.২৯ বর্গমাইল) আয়তনের জারাগোজার জনসংখ্যা ছিলো ৭০১,০৯০, যা এটিকে স্পেনের পঞ্চম বৃহত্তম শহর এবং ইউরোপীয় ইউনিয়নে ৩২তম জনবহুল পৌরসভায় পরিনত করেছে।